CELEX: 62017TA0255
Language: bg
Date: 2020-10-05 00:00:00
Title: Дело T-255/17: Решение на Общия съд от 5 октомври 2020 г. — Les Mousquetaires и ITM Entreprises/Комисия (Конкуренция — Картели — Административно производство — Решения, с които се разпореждат проверки — Възражение за незаконосъобразност на член 20 от Регламент (ЕО) № 1/2003 — Право на ефективни правни средства за защита — Задължение за мотивиране — Право на неприкосновеност на жилището — Достатъчно сериозни улики — Пропорционалност — Жалба за отмяна — Оплаквания, свързани с провеждането на проверка — Отказ да се защити поверителността на данните от личния живот — Недопустимост)

30.11.2020   
            
            
               BG
            
            
               Официален вестник на Европейския съюз
            
            
               C 414/32
            
         
      Решение на Общия съд от 5 октомври 2020 г. — Les Mousquetaires и ITM Entreprises/Комисия
      (Дело T-255/17) (1)
      
      (Конкуренция - Картели - Административно производство - Решения, с които се разпореждат проверки - Възражение за незаконосъобразност на член 20 от Регламент (ЕО) № 1/2003 - Право на ефективни правни средства за защита - Задължение за мотивиране - Право на неприкосновеност на жилището - Достатъчно сериозни улики - Пропорционалност - Жалба за отмяна - Оплаквания, свързани с провеждането на проверка - Отказ да се защити поверителността на данните от личния живот - Недопустимост)
      (2020/C 414/51)
      Език на производството: френски
      
         Страни
      
      
         Жалбоподатели: Les Mousquetaires (Париж, Франция) и ITM Entreprises (Париж) (представители: N. Jalabert-Doury, B. Chemama и K. Mebarek, avocats)
      
         Ответник: Европейска комисия (представители: B. Mongin, A. Dawes и I. Rogalski, подпомагани от F. Ninane, avocate)
      
         Встъпила страна в подкрепа на ответника: Съвет на Европейския съюз (представители: S. Boelaert, С. Петрова и O. Segnana)
      
         Предмет
      
      Жалба на основание член 263 ДФЕС относно, първо, главно искане за отмяна на Решение C(2017) 1361 final на Комисията от 21 февруари 2017 г., с което се разпорежда на Les Mousquetaires и на всички пряко или непряко контролирани от тях дружества да се подчинят на проверка по член 20, параграфи 1 и 4 от Регламент (ЕО) № 1/2003 на Съвета (дело AT.40466 — Tute 1), и на Решение C(2017) 1360 final на Комисията от 21 февруари 2017 г., с което се разпорежда на Les Mousquetaires и на всички пряко или непряко контролирани от тях дружества да се подчинят на проверка по член 20, параграфи 1 и 4 от Регламент (ЕО) № 1/2003 на Съвета (дело AT.40467 — Tute 2), и искане при условията на евентуалност за отмяна на Решение C(2017) 1057 final на Комисията от 9 февруари 2017 г., с което се разпорежда на Intermarché и на всички пряко или непряко контролирани от него дружества да се подчинят на проверка по член 20, параграфи 1 и 4 от Регламент (ЕО) № 1/2003 на Съвета (дело AT.40466 — Tute 1), и на Решение C(2017) 1061 final на Комисията от 9 февруари 2017 г., с което се разпорежда на Intermarché и на всички пряко или непряко контролирани от него дружества да се подчинят на проверка по член 20, параграфи 1 и 4 от Регламент (ЕО) № 1/2003 на Съвета (дело AT.40467 — Tute 2), и второ, искане за отмяна на решението, с което Комисията, от една страна, е иззела и копирала данните от средства за комуникация и съхранение, съдържащи данни от личния живот на ползвателите на тези средства, и от друга страна, е отхвърлила отправеното от жалбоподателите искане да им бъдат върнати въпросните данни.
      
         Диспозитив
      
      
                  1)
               
               
                  Отменя член 1, буква б) от Решение C(2017) 1057 final на Комисията от 9 февруари 2017 г., с което се разпорежда на Intermarché и на всички пряко или непряко контролирани от него дружества да се подчинят на проверка по член 20, параграфи 1 и 4 от Регламент (ЕО) № 1/2003 на Съвета (дело AT.40466 — Tute 1), и член 1, буква б) от Решение C(2017) 1361 final на Комисията от 21 февруари 2017 г., с което се разпорежда на Les Mousquetaires и на всички пряко или непряко контролирани от тях дружества да се подчинят на проверка по член 20, параграфи 1 и 4 от Регламент (ЕО) № 1/2003 на Съвета (дело AT.40466 — Tute 1).
               
            
                  2)
               
               
                  Отхвърля жалбата в останалата ѝ част.
               
            
                  3)
               
               
                  Les Mousquetaires и ITM Entreprises, Европейската комисия, както и Съветът на Европейския съюз понасят направените от тях съдебни разноски.
               
            
         (1)  ОВ C 231, 17.7.2017 г.